SAD: Legalitet i etika lobiranja
Proces osiguravanja podrške za neke interese reguliran je propisima i etičkim normama koje, dešava se, bivaju i narušene
Krupno etičko pitanje je prethodna funkcija u slučajevima prelaska onih koji su kreirali i provodili zakone, kada im funkcija prestane, u lobiste. I obrnuto - prelazak lobista na takve funkcije. I u jednom i drugom slučaju to može imati velikog uticaja na konačna zakonska rješenja, odluke i provedbene postupke. Već smo govorili smo o ključnim apektima i osnovama na kojima počiva proces lobiranja, ostvarivanja uticaja u zakonodavnim i izvršnim tijelima na proces pripremanja i usvajanja zakona i odluka i njihovog provođenja. Da podsjetimo na najbitniju odrednicu lobiranja - to je zakonima i propisima dozvoljen i preciziran proces. Lobiranje je najintezivnije među senatorima i zastupnicima u američkim zakonodavnim tijelima i u ministarstvima, i na federalnom i na nivou američkih saveznih država. Proces ubjeđivanja senatora, kongresmena, ministara i drugih uticajnih zvaničnika da interes neke kompanije, poslovne korporacije, industrijske grane, grupe ili organizacije vrijedi podržati reguliran je propisima i etičkim normama. Profesor vašingtonskog univerziteta Georgetown Mark Rom te propise i norme naziva i ogradom koja definira granice i ističe: Mediji i mnoge nevladine organizacije pomno prate kako lobiranje biva ostvarivano. I vašingtonski internet list Politico često o tome piše, a Ken Vogel, jedan od urednika, kaže: Pogubno toliko da zaglave i u zatvoru. Kongresmen Randy Cunningham osuđen je na preko 8 godina zatvora za primanje mita i drugih nezakonitih radnji. Jedna od kompenzacija za kongresmenovo razumijevanje i podršku onome za što je lobiran bila je luksuzna jahta na kojoj je u Washingtonu živio. I kongresmen Bob Ney osuđen je na 2 i po godine zatvora za korupciju. Lobista Jack Abramoff podmirio je troškove luksuznog boravka na golf-turniru u Škotskoj i bio značajan donator u kampanji za Neyev reizbor. Krupno etičko pitanje je prethodna funkcija u slučajevima prelaska onih koji su kreirali i provodili zakone, kada im funkcija prestane, u lobiste. I obrnuto - prelazak lobista na takve funkcije. I u jednom i drugom slučaju to može imati velikog uticaja na konačna zakonska rješenja, odluke i provedbene postupke. Primjera radi, list Washington Post navodi da su troje od četvoro lobista za naftnu i industriju gasa bili uposlenici federalne vlade, često na ključnim pozicijama. Lobista Nicholas Allard iz lobističke firme Patton Boggs o tome kaže: U govoru o stanju nacije početkom ove godine predsjednik Sjedinjenih Država Barack Obama je rekao da njegova administracija neće zapošljavati lobiste na poslovima kreiranja zakona ili ih angažirati u federalnim upravnim odborima i komisijama. Ipak, neki bivši lobisti rade u toj administraciji, u okviru određenih izuzetaka učinjenih na osnovu predsjednikovih izvršnih naredbi.